Komission asetus (EY) N:o 2286/2000, annettu 13 päivänä lokakuuta 2000, neuvoston asetuksessa (EY) N:o 3066/95 säädetyn siipikarjanliha- ja muna-alan järjestelmän soveltamista koskevista yksityiskohtaisista säännöistä annetun asetuksen (EY) N:o 1899/97 muuttamisesta annetun asetuksen (EY) N:o 1773/2000 muuttamisesta



Virallinen lehti nro L 260 , 14/10/2000 s. 0021 - 0021



Komission asetus (EY) N:o 2286/2000, annettu 13 päivänä lokakuuta 2000, neuvoston asetuksessa (EY) N:o 3066/95 säädetyn siipikarjanliha- ja muna-alan järjestelmän soveltamista koskevista yksityiskohtaisista säännöistä annetun asetuksen (EY) N:o 1899/97 muuttamisesta annetun asetuksen (EY) N:o 1773/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Unkarin Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä 31 päivänä heinäkuuta 2000 annetun neuvoston asetuksen (EY) N:o 1727/2000(1) ja erityisesti sen 1 artiklan 3 kohdan, sekä katsoo seuraavaa: (1) Komission asetuksessa (EY) N:o 1773/2000(2) säädetään mahdollisuudesta peruuttaa asetuksen (EY) N:o 1899/97(3), sellaisena kuin se on viimeksi muutettuna asetuksella (EY) N:o 1773/2000, liitteessä I olevassa A osassa tarkoitetut 1, 2, 4, 7, 8, 9, 44 ja 45 ryhmän tuotteita koskevat, 1 ja 10 päivän heinäkuuta 2000 välisenä aikana jätettyjen hakemusten perusteella myönnetyt todistukset sellaisten kauppaan liittyvien mahdollisten ongelmien rajoittamiseksi, jotka johtuvat siitä, että siirtymäkauden aikana on samanaikaisesti voimassa kaksi erilaista tariffikiintiöiden hallinnointitapaa siipikarjanliha-alalla. (2) Siirtymäkauden aikana on myös edellä tarkoitettujen tuotteiden sekä ryhmään 10 kuuluvia siitosmunia koskevien, 1 ja 10 päivän huhtikuuta 2000 välisenä aikana jätettyjen hakemusten perusteella myönnettyjen todistusten osalta esiintynyt ongelmia. Sen vuoksi olisi laajennettava mahdollisuutta peruuttaa todistushakemukset ja vapauttaa niihin liittyvät vakuudet. (3) Peruutushakemuksille olisi vahvistettava määräaika, joka antaa toimijoille kohtuullisen ajan niiden jättämiseen. (4) Koska asetusta (EY) N:o 1773/2000 sovelletaan 1 päivästä heinäkuuta 2000, kyseinen päivämäärä olisi säilytettävä tämän asetuksen soveltamispäivämääränä. (5) Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1773/2000 2 artikla seuraavasti: " 2 artikla 1. Asetuksen (EY) N:o 1899/97, sellaisena kuin se on ennen tämän asetuksen voimaantuloa, liitteessä I olevassa A osassa tarkoitettujen 1, 2, 4, 7, 8, 9 10, 44 ja 45 ryhmän tuotteita koskevien, 1 ja 10 päivän huhtikuuta 2000 tai 1 ja 10 päivän heinäkuuta 2000 välisenä aikana haettujen, ja asetuksen (EY) N:o 1899/97 mukaisesti myönnettyjen todistusten haltijat voivat hakea ennen 31 päivää joulukuuta 2000 todistusten peruutusta ja vakuuden vapauttamista. 2. Jäsenvaltioiden on ilmoitettava komissiolle peruutettujen todistusten kuukausittainen määrä ennen seuraavan kuukauden loppua kukin edellä mainitun ryhmän osalta ja täsmännettävä hakemuksen aika." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä lokakuuta 2000. Komission puolesta Franz Fischler Komission jäsen (1) EYVL L 198, 4.8.2000, s. 6. (2) EYVL L 205, 12.8.2000, s. 3. (3) EYVL L 267, 30.9.1997, s. 67.